El Po el xe un fiume de ła Eoropa Meridional, che drena ła Pianura Padana. El xe el fiume pì longo de Itàlia, queo cò la estension de basin pì granda e cò la portata pì granda de acoe a ła foce. El score par 652 chiłometri atraverso l'Itàlia setentrionałe dal ponente verso al oriente. La sò sorjente se trova a Pian deł Re, intel Monviso , e dopo ver fato tuta ła Pianura Padana el se buta intel Mar Adriatico, intel teritorio de ła provincia de Rovigo. Ała fin del só corso, el Po el fa un bel delta de 380 km², co centinaia de corsi d'acqua minori e 5 prinçipali . Inte un altro ramo secondario se cata el porto de Ferara. El bacin idrografego del Po el se destende sirca su 71 000 km². El registra a ła foaxe na minima de 270 m³/s, na mexa , e na masima de . Da ła parte a nord el xe impostà sułe Alpe, da staltra parte a sud, sul'Appenin Setentrionałe, de conseguensa el rejime del fiume el xe misto de tipo alpin e de tipo appeninico . De serto tra i dò tipo de rejime prevałe queło apeninico parchè anca se i jasari alpini moła xò acoe in istà, xe proprio in stà stajon che se rejistra i minimi de portata . Intrà i afluenti del Po catemo rispeto a ła diresion de l'acua: In tel Medioevo el ramo prinçipale del delta el xera costituìo dal'atuale Po de Primaro, che pasa a sud de łe Vałi de Comàchio e che, da ła metà del XVIII secolo, el xe deventà ła parte finale del fiume Reno e inte el quale el Reno stesso el xe stà fato pasar dopo de ła creasion del Cao Benedettino. Torno al bacin del Po vive sirca 16 miłioni de aneme che łe xe concentrà par pì de on terzo intel'industria e inte ła produsion agricoła nasionałe, coxì come pì de ła metà del patrimonio zootenico. Tuto questo rende el Po e el só bacino na xona nevralgica par l'intiera economia italiana e una de łe xone, in Europa, co ła màsima conçentrasion de popołasion, d'industria e de comercio. El delta del Po el xe stà dichiarà patrimonio del'umanità dal'UNESCO. Casale Monferrato Ła prima mapa del Po ła xe stà volùa da Napoleone. I cartografi francesi i gà quindi disegnà, dal 1811 al 1814, 38 tavołe de 600x866 mm, in scala 1:15 000, fate a china e colorè ad acquareło. El trato disegnà el 'ndava dal'Adriatico fin a Ficarolo . L'opera cartografica ła xe stà quindi continuà co l'instaurasion del Regno Lombardo-Veneto da parte dei Austriaci, che i gà disegnà el trato da Ficarolo fin a ła confluensa del Ticino . Altre dó carte de 47 tavołe łe xe stà fate in tel 1821, e łe xe stà aggiornè tenpo dopo, una da Elia Lombardini e l'altra da Francesco Brioschi . Solo co l'Unità d'Italia se gavarà finalmente un'opera cartografica piessè conpleta del fiume, quando Francesco Brioschi el farà na nova mappa a stanpa da Moncalieri fin al delta. Sta mapa la xe in na tavoła unica in scala 1:50 000, e ła xe doparà oncora deso par i agiornamenti e ła rapresentasion del fiume. El fiume el xe soto l'autorità de un magistrato speciale dito . : organismo diretto da łe Rejoni Piemonte, Lombardia, Veneto e Emilia-Romagna par xestìr e tegner d'ocio tuto quel che concerne ła vita del Po.